laion/Wikipedia-Exotic huggingface dataset:
Sandboxie

סנדבוקסי (באנגלית: Sandboxie) היא תוכנה הפועלת כחוצץ מערכתי (ארגז חול) ומגבילה את הגישה אל קובצי מערכת ההפעלה. תוכניות המופעלות באמצעות סנדבוקסי נמצאות בסביבה בטוחה ואינן יכולות לפגוע בשאר השירותים של מערכת ההפעלה. סנדבוקסי נכתבה בשפת C++ ופותחה על ידי רונן צור (Ronen Tzur) בשנת 2004. התוכנה בעלת תאימות מלאה למערכת ההפעלה חלונות, החל מגרסת חלונות XP וזמינה בשפות שונות. בשנת 2010 נכנסה סנדבוקסי להיכל התהילה של אתר Brothersoft כשנבחרה לאחת מתוך 20 התוכנות הטובות ביותר של אותה שנה. היא נרכשה בחודש דצמבר 2013 על ידי החברה Invincea, שנרכשה בעצמה בחודש פברואר 2017 על ידי חברת Sophos. בסוף 2019 הפכה sophos את התוכנה לחינמית כחלק מהכרזה על הסיום המתוכנן של התמיכה בה. בתחילת 2020 אכן הודיעה Sophos על סיום התמיכה בתוכנה, אך בתמורה שחררה את הקוד לציבור כדי לאפשר לאחרים לפתח גרסאות חדשות, והמליצה על זו שפותחה בקוד פתוח תחת המותג Sandboxie Plus (הכולל גם את Sandboxie Classic). תחת המפתח החדש שתי גרסאות התוכנה (Sandboxie Plus ו-Sandboxie Classic) הן תוכנה שיתופית בקוד פתוח, כאשר תכונות מתקדמות דורשות תשלום קבוע, והתוכנה מציעה מדי פעם לשלם עבורן. כמו כן, גרסת ה-Plus, לאחר זמן מבחן מוגבל הופכת להיות בתשלום עבור כל שימוש של משתמשי קצה עסקיים. התוכנה המקורית הופצה בעבר במודל דומה אך בקוד סגור כתוכנה חינמית לשימוש ביתי, כאשר גם תכונות פחות מתקדמות היו בתשלום. ארגז חול אנטי וירוס אבטחת מידע מדיה וקבצים בנושא Sandboxie בוויקישיתוף אתר האינטרנט הרשמי של Sandboxie Plus/Classic (באנגלית) הדגמה של שימוש בתוכנה (באנגלית)
אין עוד אהבה כזאת

"אין עוד אהבה כזאת" הוא סינגל שהוקלט על ידי הזמרת הישראלית דיקלה, מתוך אלבומה הרביעי, ואם פרידה. השיר יצא לאור ב-1 בדצמבר 2014, כסינגל החמישי מתוך האלבום, תחת חסותה של חברת התקליטים "Helicon Music - הליקון". עם יציאתו נכנס השיר אל המקום ה-15 במצעד של רשת ג', שם נשאר במשך שלושה שבועות, השלישי במצעד של רדיו אמצע הדרך, והחמישי במדיה פורסט. השיר נכתב על ידי דיקלה, הולחן על ידי דיקלה ועידו אוחיון והופק על ידי דיקלה, אוחיון ורוני בראון. השיר הוא מעין בלדה ים-תיכונית, אשר אותה רבים כינו כאחד משיריה הטובים ביותר של דיקלה. את השיר ביצעה דיקלה בשידור חי מגלגלצ, ב-14 באוקטובר 2015. במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל. בעטיפה ניתן לראות את פרצופה של דיקלה מביט למעלה, והבעת פניה מייצגת תקווה, המאפיינת את מילות השיר. האודיו זכה להצלחה נאה, ונכון לינואר 2020, מונה הצפיות שלו עומד על קרוב למעלה מ-2.2 מיליון צפיות. סרטון השיר "אין עוד אהבה כזאת" באתר יוטיוב ""הוא כותב לי מאמי" – דיקלה חוזרת עם סינגל חדש | | Helicon Music". Helicon Music. 2016-05-29. נבדק ב-2018-04-27. 11.12.2014 – פזמונט, באתר pizmonet.co.il 25.12.2014 – פזמונט, באתר pizmonet.co.il רדיו 90FM - ארכיון המצעדים, באתר www.90fm.co.il (ארכיון) אסף נבו, ‏הרחבות בדרך השלום: פאר טסי מגדיל את הפער בפסגה, באתר ‏מאקו‏, 12 בדצמבר 2014 Helicon Music - הליקון (2014-12-01), דיקלה - אין עוד אהבה כזאת - Dikla, נבדק ב-2018-04-28 מילים לשיר אין עוד אהבה כזאת - דיקלה, באתר שירונט דיקלה-אין עוד אהבה כזאת | רדיו קליק לים התיכון, באתר www.yamfm.co.il אסף נבו, ‏"ואם פרידה": דיקלה באלבום חדש, באתר ‏מאקו‏, 12 בנובמבר 2014 גלגלצ, הערוץ הרשמי (2015-10-15), דיקלה - אין עוד אהבה כזאת (חי באולפן גלגלצ), נבדק ב-2018-04-28
בסמה (שיר)

"בֶּסָמֶה" הוא סינגל שהוקלט על ידי הזמרת הישראלית דיקלה, מתוך אלבומה הרביעי, ואם פרידה. השיר יצא לאור ב-8 ביולי 2014, כסינגל השני מתוך האלבום, תחת חסותה של חברת התקליטים "Helicon Music - הליקון". עם יציאתו נכנס השיר אל המקום ה-3 במדיה פורסט, ה-4 במצעד של רשת ג', ואף זכה בתואר "הכניסה הגבוהה של השבוע". השיר נכתב על ידי דיקלה, הולחן על ידי דיקלה ועידו אוחיון והופק על ידי דיקלה, אוחיון ורוני בראון. השיר הוא שיר ים תיכוני קיצבי, אשר מדבר על אהבתה של דיקלה כלפי בחור, עליו מדברת לאורכו של השיר. בביקורת שערכו מאקו על האלבום ואם פרידה, הם התייחסו אל השיר ואף כינו אותו בחלקו כ-"להיט ענק וסקסי". במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל. בעטיפה ניתן לראות את שם השיר ושמה של דיקלה בצבע אדום, כאשר לידם ניצבות שפתיים המורכבות ממשולשים צבעוניים. האודיו זכה להצלחה נאה, ונכון לאפריל 2018, מונה הצפיות שלו עומד על קרוב ל-2 מיליון צפיות. סרטון השיר "בסמה" באתר יוטיוב "בסמה" באתר בית לזמר העברי בסמה, יוסי חרסונסקי ""הוא כותב לי מאמי" – דיקלה חוזרת עם סינגל חדש | | Helicon Music". Helicon Music. 2016-05-29. נבדק ב-2018-04-27. אסף נבו, ‏ישי לוי ומוש בן ארי חוזרים לפסגה, באתר ‏מאקו‏, 19 ביולי 2014 17.7.2014 – פזמונט, באתר pizmonet.co.il מילים לשיר בסמה - דיקלה, באתר שירונט Helicon Music - הליקון (2014-07-08), דיקלה - בסמה - Dikla, נבדק ב-2018-04-28 מילים לשיר בסמה - דיקלה, באתר שירונט גל אוחובסקי, ‏דיקלה יכולה לשנות את הפופ הישראלי, באתר ‏מאקו‏, 17 בנובמבר 2014 Helicon Music - הליקון (2014-12-01), דיקלה - אין עוד אהבה כזאת - Dikla, נבדק ב-2018-04-28 מילים לשיר אין עוד אהבה כזאת - דיקלה, באתר שירונט
קדרי טוקאן

קדרי חאפז טוקאן (בערבית: قدري حافظ طوقان; 1910 - 26 בפברואר 1971) היה מנהלה של אוניברסיטת א-נג'אח ושר החוץ של ירדן בשנים 1964 - 1965. טוקאן נולד בשכם למשפחת טוקאן, שהייתה אחת המשפחות הנכבדות בעיר. הוא למד במצרים ובביירות, שאת התואר הראשון במתמטיקה מהאוניברסיטה האמריקאית שלה סיים ב-1929, והיה חבר האקדמיה המצרית למדעים. טוקאן היה מורה למתמטיקה וסגן מנהל מכללת א-נג'אח בשכם. משנות ה-40 של המאה ה-20 כיהן טוקאן כמנהל מכללת א-נג'אח. הוא היה ממתנגדי הציונות בה ראה אימפריאליזם המנשלת את ערביי ארץ ישראל מארצם. טוקאן נחשב למזוהה עם מפלגת אל-איסתקלאל וניהל מעל דפי העיתונות ויכוחים פוליטיים. טוקאן נבחר לפרלמנט של ירדן בשנת 1950 ושב ונבחר בשנת 1951, כאחד מחברי החזית הקונסיסטוציונית האופוזיציונית. לאחר פעולת קיביה דרש טוקאן במאמר בעיתון שהלגיון הירדני יבצע פעולת תגמול ביישובים ישראליים. ביולי 1964 מונה טוקאן, שהיה ידוע כנאצריסט, לשר החוץ של ירדן, במסגרת פעילותו של חוסיין להתקרב למצרים של נאצר. כשר החוץ פעל טוקאן להטות את מדיניות ירדן מתמיכה במלוכנים במלחמת האזרחים בתימן לסיוע לרפובליקנים. בשנת 1966 היה טוקאן מתומכי אש"ף, והוא היה בין העצורים בנובמבר 1966 כשחוסיין סגר את משרדי אש"ף בגדה המערבית. טוקאן נפטר בעת ביקור בביירות בפברואר 1971. הוא נקבר בהלוויה המונית בשכם ושר הביטחון משה דיין הגיע לביקור תנחומים. טוקאן הוציא לאור 25 ספרים, חלקם מדעיים וחלקם פוליטיים. בראשית שנות ה-40 הוא פרסם ספר על תרומת הערבים למדעי המתמטיקה. לאחר מלחמת העצמאות פרסם טוקאן ספר המנתח את הסיבות לנכבה. טוקאן טען בספר שהסיבה העיקרית להפסד היה העדר השכלה בקרב הערבים. מדיה וקבצים בנושא קדרי טוקאן בוויקישיתוף חזי כרמל, טוקאן נגד הפרדת הגדות, מעריב, 5 באוגוסט 1968 Arabs in the Mirror, University of Texas Press, 2009, page 25-30 הפרופסור היה לשר, הַבֹּקֶר, 10 ביולי 1964 תרומת הערבים בארץ לתחייה הספרותית במזרח, הד-המזרח, 14 באוגוסט 1942; המשך "הפתרון הצודק והנבון", הַבֹּקֶר, 7 במאי 1944 פני המפלגות הערביות לאן?, משמר, 9 בנובמבר 1944 נתיני עבדאללה מחרימים שידוריו ומאזינים ל"קול ישראל", על המשמר, 17 במאי 1950 גבריאל שטרן, הצלחה לאופוזיציה בבחירות ה"ירדניות", על המשמר, 31 באוגוסט 1951 הפגנות ושביתות בשטח הכיבוש, זמנים, 19 באוקטובר 1953 חילופים בראשות "ממשלת־המשך" בירדן, על המשמר, 8 ביולי 1964 מנחם שמואל, תורת השנאה של מורה המורים משכם, מעריב, 1 בספטמבר 1967 חוסיין סגר משרדי "ארגון השחרור הפלשתינאי", מעריב, 28 בנובמבר 1966 קדרי טוקאן מת בביירות, דבר, 28 בפברואר 1971 יוסף ולטר, 15 אלף איש השתתפו בשכם בהלווייתו של ד"ר קאדרי טוקאן, מעריב, 1 במרץ 1971 ביקור תנחומים של דיין אצל משפחת טוקאן, דבר, 2 במרץ 1971 ד"ר טוקאן משכם העדיף לצאת לירדן דרך לוד ולא דרך רבת-עמון, דבר, 27 בנובמבר 1970 Through Arab Eyes, Palestine Post, April 7, 1950, page 8
אף פעם לא מאוחר

אף פעם לא מאוחר היא תוכנית מציאות תיעודית ישראלית המבוססת על הפורמט הדרום קוריאני "꽃보다 할배"(אנ'), העוקבת אחר ידוענים בגיל השלישי שיוצאים יחד למסע תרמילאים במדינות המזרח הרחוק. התוכנית שודרה במשך שתי עונות בין ה-16 באפריל ל-2 בספטמבר 2018 ברשת 13. ארבעה ידוענים בגיל מתקדם, אחרי קריירה ארוכה וענפה, יוצאים יחד למסע תרמילאים מתועד בווייטנאם, בתאילנד ובמדינות נוספות במזרח. שלמה בראבא – שחקן וקומיקאי זוכה פרס אופיר איתן בן-אליהו – אלוף בצה"ל, טייס הקרב ומפקד חיל האוויר לשעבר פיני גרשון – מאמן וזוכה באליפות ליגת היורוליג בכדורסל רפי קרסו – נוירולוג ומגיש תוכניות בריאות בטלוויזיה רבקה מיכאלי – שחקנית וקומיקאית ציפי פינס – מנהלת תיאטרון בית ליסין שרה'לה שרון – זמרת הידועה בהיותה מנחת ערבי שירה בציבור נורית גפן – פובליציסטית, אשתו לשעבר של יהונתן גפן ואמם של אביב ושירה גפן אתר האינטרנט הרשמי של אף פעם לא מאוחר אף פעם לא מאוחר, ברשת החברתית פייסבוק אף פעם לא מאוחר עונה 2, רשימת השמעה, באתר יוטיוב אף פעם לא מאוחר, במיזם "אישים" לתיעוד היצירה הישראלית חנן ברנדס, ‏לטיול יצאנו, בעיתון מקור ראשון, 6 במאי 2018 נדב מנוחין‏, נשארנו בארץ: "אף פעם לא מאוחר" לא חידשה לנו כלום, באתר וואלה, 29 ביולי 2018 סמדר שילוני, "אף פעם לא מאוחר": תל אביביות נגד קיבוצניקית, באתר ynet, 30 ביולי 2018 סמדר שילוני, "אף פעם לא מאוחר": תל אביביות נגד קיבוצניקית, באתר ynet, 30 ביולי 2018 נועה פרייס‏, רייטינג סופ"ש: שיר לשניים, באתר וואלה, 22 באפריל 2018 נועה פרייס‏, רייטינג יומי: מהיום - גם באלפים, באתר וואלה, 25 באפריל 2018 אלכסנדר כץ, "הקשישים" כבשו את מוצ"ש; רייטינג גבוה לחדשות בגלל האסון, באתר אייס, 29 באפריל 2018 נועה פרייס‏, רייטינג יומי: 41% צפו בנאום נתניהו במהדורות החדשות, באתר וואלה, 1 במאי 2018 אלכסנדר כץ, לזה אף אחד לא ציפה: האח הגדול מתפוצצת על המסך עם 29%, באתר ביזפורטל, 6 במאי 2018 אלכסנדר כץ, גמר חמוץ-מתוק: 16.4% לניצחון של תומר אומנסקי בבייק אוף, באתר אייס, 8 במאי 2018 אלכסנדר כץ, טירוף האירוויזיון: 1.5 מיליון צופים במהלך השיר של נטע ברזילי, באתר ביזפורטל, 13 במאי 2018 משה בנימין, 16.1% להדס שטייף ב'מתחזים' - מנצחת את השקת 'אף פעם לא מאוחר', באתר ביזפורטל, 30 ביולי 2018 דוד ורטהיים‏, רייטינג יומי: נס ציונה? הכי טוב בראול וולנברג, באתר וואלה, 6 באוגוסט 2018 דוד ורטהיים‏, רייטינג יומי: בייבי אריזונה, באתר וואלה, 13 באוגוסט 2018 אלכסנדר כץ, ירידה חדה לבייבי בום: איבדה 25% מהרייטינג - ל-5.5%, באתר אייס, 20 באוגוסט 2018 אלכסנדר כץ, ליגת העל חזרה: רק 5.5% למשחק בין מכבי ת"א למכבי חיפה, באתר ביזפורטל, 27 באוגוסט 2018 אלכסנדר כץ, פעם זה משך צופים: רק 7.4% למשחק בין האלופה לסגניתה, באתר אייס, 3 בספטמבר 2018 ביאורים המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית
תקוות גדולות (מיני-סדרה, 1989)

תקוות גדולות (באנגלית: Great Expectations) היא מיני-סדרה בריטית המבוססת על רומן באותו שם מאת צ'ארלס דיקנס. הסדרה בת השישה פרקים שודרה לראשונה ברשת ITV בשנת 1991, אם כי היא הופצה בארצות הברית על גבי קלטות וידאו כבר ב-1989. ג'ין סימונס ששיחקה בתפקיד אסטלה הצעירה בסרט הקולנוע מ-1946, גילמה בעיבוד זה את דמותה של מיס האווישם. תפקידים נוספים כוללים את ג'ון ריס-דייוויס בתפקיד ג'ו גרג'רי, ריי מקאנלי בתפקיד ג'אגרס, אנתוני קאלף בדמות פיפ הבוגר, קים תומסון בדמות אסטלה הצעירה וגם והבוגרת, אדם בלקווד בתפקיד הרברט פוקט, אנתוני הופקינס בתפקיד אייבל מגוויץ', ניבן בויד בתפקיד אורליק, סוזן פרנקלין בתפקיד בידי ומרטין הארווי בדמות פיפ הילד. העובדה שאותה שחקנית מגלמת את אסטלה כילדה וכאישה יוצר מעבר חלק יותר של מעקב אחר הדמות מאשר בעיבודים אחרים. המיני-סדרה שנמשכת חמש שעות אפשרה להראות יותר תוכן מהסיפור המקורי מאשר העיבודים הקולנועיים של הרומן. התאפשר גם להציג דמויות שהושמטו בגרסאות אחרות כגון וופסל ואורליק, והרחבה נוספת בתפקידים של דמויות אחרות כגון בידי, דראמל, מיס האווישם ואסטלה הבוגרת. התוצאה היא פיתוח עלילה מובן יותר, וגילוי של נושאים שנשארים מעורפלים בגרסאות הקצרות יותר. עיבוד זה נאמן יותר למקור הספרותי ותואם לסיום של הרומן של דיקנס כפי שיצא לאור. אנתוני הופקינס – מגוויץ' ג'ין סימונס – מיס האווישם ג'ון ריס-דייוויס – ג'ו גרג'רי ריי מקאנלי – מר ג'אגרס אנתוני קאלף – פיפ קים תומסון – אסטלה אדם בלקווד – הרברט מרטין הארווי – פיפ הילד רוזמרי מקהייל – גברת גרג'רי ניבן בויד – אורליק שון ארנולד – קומפייסון פרנק מידלמאס – הדוד פאבמלצ'וק ג'ו קוונטין – מר וופסל פרסטון לוקווד – מר האבל איב פירס – גברת האבל הכנסייה של הכפר הארטי באייל אוף שיפי שבמחוז קנט שימשה לצילום של הילד היתום פיפ שמבקר בקברם של הוריו ופוגש את האסיר הנמלט אייבל מגוויץ'. הכפר אפנור שימש לצילומי ביתה של קלרה, ארוסתו של הרברט פוקט. המגדלור של אפנור נראה ברקע כאשר פיפ מגיע לכפר. "תקוות גדולות", במסד הנתונים הקולנועיים IMDb (באנגלית) "תקוות גדולות", במסד הנתונים הקולנועיים KinoPoisk (ברוסית) Radio Times, 20–26 July 1991 Kent Film Office. "Kent Film Office Great Expectations Film Focus".
שכונת התימנים

האם התכוונתם ל... כרם התימנים – שכונה תל אביבית שכונת התימנים, שבקריית בנימין, שבקריית אתא מחניים (שכונה בירושלים) – שכונה ירושלמית המכונה גם "שכונת התימנים" "כפר התימנים" בשילוח - חלק מסילואן - שכונה ירושלמית
הגלקסיה הננסית דלי

הגלקסיה הננסית דלי, נקראת גם DDO 210, היא גלקסיה לא-סדורה ננסית שנמצאת בקבוצת הכוכבים דלי במרחק של כ-3.5 מיליון שנות אור ממערכת השמש ושייכת לקבוצה המקומית. הגלקסיה התגלתה בשנת 1959 על ידי האסטרונום סידני ון דר ברג בתמונות שצולמו במצפה הכוכבים פאלומר. הגלקסיה מבודדת משאר הגלקסיות שבקבוצה המקומית ושכנותיה הקרובות ביותר הן הגלקסיה הלא-סדורה הננסית קשת במרחק של כ-1.1 מיליון שנות אור ממנה ו-NGC 6822 במרחק של כ-1.4 מיליון שנות אור ממנה. הגלקסיה נמצאת כמעלה וחצי ממערב-דרום-מערב לצביר הכדורי M72 וכ-3 מעלות ממערב לאסטריזם M73, אך היא רחוקה מהם בהרבה. גודלה הזוויתי של הגלקסיה הוא כ-2.2 דקות קשת שממרחקה שקול לקוטר של כ-2,240 שנות אור. מסתה מוערכת בכ-‎107‎-‎108‎ מסות שמש, כלומר 500-50 מיליוניות ממסת שביל החלב. מתוך מסה זו, מסת הכוכבים הנראים שבה היא כ-‎1.6×106‎ מסות שמש ומסת המימן הנייטרלי שבה היא כ-‎4.1×106‎ מסות שמש, כך שבין 50% ל-94% ממסת הגלקסיה מורכבת מחומר אפל שטיבו אינו ידוע. רוב כוכבי הגלקסיה נוצרו לפני 6 עד 8 מיליארד שנים ורק כ-10% מהם נוצרו לפני 10 מיליארד שנים או יותר. לפני כ-6 מיליארד שנים יצירת הכוכבים החדשים בגלקסיה הלכה ופחתה עד שנפסקה כמעט לחלוטין. תופעה זו של יצירת כוכבים זמן רב יחסית אחרי היווצרות הגלקסיה נצפתה גם בגלקסיית אריה A, שבדומה לגלקסיה זו גם היא מבודדת יחסית, וייתכן שיש קשר בין היותה של הגלקסיה מבודדת מההשפעות הכבידתיות של גלקסיות אחרות ובין תהליך יצירת הכוכבים שבה. המתכתיות של כוכבי הגלקסיה נמוכה ועומדת על כ-5% בלבד מהמתכתיות של השמש, בהתאמה לכך שרוב כוכבי הגלקסיה הם זקנים יחסית ואין בה יצירה של כוכבים חדשים. הגלקסיה הננסית דלי, בבסיס הנתונים SIMBAD לגרמי שמיים אסטרונומיים SIMBAD: Aquarius Dwarf Galaxy NED: Aquarius Dwarf Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 10 (2012) A. W. McConnachie, N. Arimoto, M. Irwin & E. Tolstoy: The stellar content of the isolated transition dwarf galaxy DDO210, Monthly Notices of the Royal Astronomical Society, Vol. 373, Iss. 2, p. 14-5 (2006) A. A. Cole, D. R. Weisz, A. E. Dolphin, E. D. Skillman, A. W. McConnachie, A. M. Brooks & R. Leaman: Delayed Star Formation in Isolated Dwarf galaxies: Hubble Space Telescope Star Formation History of the Aquarius Dwarf Irregular, The Astrophysical Journal, Vol. 795, Iss. 1, article id. 54, p. 1-2 (2014) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 24 (2012)
פיליפ השלישי, דוכס בורגונדיה

פיליפ השלישי "הטוב" (31 ביולי 1396 - 15 ביוני 1467), דוכס בורגונדיה מ-1419 עד מותו. פיליפ נולד ב-31 ביולי 1396, לז'אן הראשון, דוכס בורגונדיה ולמרגרטה מבוואריה, בתם של אלברכט הראשון, דוכס בוואריה ומרגרטה מבריג. כשהיה בן 13 שנה בלבד השיא אותו אביו למישל מוולואה, בתם של שארל השישי, מלך צרפת ושל איזבו מבוואריה. בשנת 1419 אביו נרצח ופיליפ הפך לדוכס בורגונדיה ורוזן פלנדריה ופראנש קומטה, בשם פיליפ השלישי. ב-1422 אשתו נפטרה וב-1424 הוא נישא לבון מארטואה, שגם היא נפטרה כעבור שנה. ב-1430 נישא לאיזבל מפורטוגל שילדה לו שני בנים שמתו בינקותם, ואת שארל שירש את דוכסות בורגונדיה אחרי מותו ב-1467. פיליפ השלישי האשים ברצח אביו את שארל יורש העצר של צרפת (שארל השביעי מלך צרפת לעתיד). ב-21 במאי 1420 בהסכם טרואה, פיליפ השלישי כרת ברית עם הנרי החמישי מלך אנגליה נגד שארל יורש העצר. בהסכם זה הוכר הנרי החמישי כיורש העצר החוקי של ממלכת צרפת. אך ב-31 באוגוסט 1422 נפטר הנרי החמישי, וב-21 באוקטובר של אותה שנה נפטר גם שארל השישי מלך צרפת. שארל יורש העצר ירש את הכתר בשם שארל השביעי, אולם ממלכת אנגליה ופיליפ השלישי סירבו להכיר בו. אנגליה הכריזה על הנרי השישי, בנו התינוק של הנרי החמישי, כמלך צרפת על פי הסכם טרואה. ב-1423 השיא פיליפ השלישי את אחותו לג'ון הראשון, דוכס בדפורד, אחיו של הנרי החמישי, ששימש כעוצר וכמושל צרפת בשם הנרי השישי מלך אנגליה. ב- 1422 נבחר פיליפ השלישי לחבר מסדר הבירית האנגלי, אך סירב להצטרף למסדר זה וב- 1430 הקים את מסדר גיזת הזהב של בורגונדיה לרגל נישואיו עם הנסיכה הפורטוגלית איזבל מאביז. ב-24 במאי 1430 כוחותיו של פיליפ השלישי תפסו את ז'אן ד'ארק בעיר קומפיין שמצפון לפריז. היא נמכרה לאנגלים שהעלו אותה על המוקד ב-30 במאי 1431. שארל השביעי מלך צרפת המשיך במלחמתו נגד האנגלים, וב-1435 פיליפ השלישי חתם על הסכם שלום נפרד עם צרפת. הוא תקף את העיר קאלה שלחופי התעלה, שהייתה בידי האנגלים, אך נאלץ לסגת לפלנדריה. ב-1440 תמך באצילים שמרדו בשארל השביעי מלך צרפת, ונתן מחסה ליורש העצר לואי (לואי האחד עשר מלך צרפת לעתיד) שמרד באביו. ב- 1439 חתם על הסכם שלום עם ממלכת אנגליה כדי לחדש את המסחר שהתבסס בעיקר על יבוא צמר אנגלי ועל יצוא אריגים לאנגליה. ב- 1464, בתגובה על איסור שהטילה אנגליה על יבוא אריגים מאירופה, פיליפ השלישי הטיל איסור על יבוא אריגים מאנגליה. הוא נקט בצעדים כדי לחזק את הצי המסחרי של פלנדריה ואת תעשיית הדייג (בעיקר יצוא של הרינג), עודד את התחרות עם ברית ערי הנזה ואת פיתוח נמל אנטוורפן שהחל לתפוס את מקומה של ברוז' כמרכז הסחר הבינלאומי. פיליפ השלישי דאג להרחיב את נחלותיו. ב-1429 קנה את רוזנות נאמור, ב-1430 ירש את דוכסות בראבנט ולימבורג, וב-1432 הפך לרוזן הולנד, זילנד ופריזלנד. ב-1443 קנה את דוכסות לוקסמבורג. הוא דאג להאדיר את שמה של דוכסותו, ובנוסף על העיר דיז'ון בירת בורגונדיה, קבע את מושבו לסירוגין בערים בריסל, ברוז' וליל. הוא הזמין מרבדים מצוירים ועבודות אמנות אחרות עבור ערי הבירה שלו בצרפת ובפלנדריה. בין הציירים שנהנו מחסותו היו: יאן ואן אייק, רוג'ר ואן דר ויידן והאנס ממלינג. כאשר פיליפ השלישי נפטר ב-1467 הייתה דוכסות בורגונדיה בשיא עוצמתה והשתוותה במעמדה לממלכות מערב אירופה. בנו שארל "האמיץ" ירש את דוכסות בורגונדיה. מדיה וקבצים בנושא פיליפ השלישי, דוכס בורגונדיה בוויקישיתוף פיליפ השלישי, דוכס בורגונדיה, באתר "Find a Grave" (באנגלית) פיליפ השלישי, דוכס בורגונדיה, באתר אנציקלופדיה בריטניקה (באנגלית)
הספרייה הלאומית של רומניה

הספרייה הלאומית של רומניה (ברומנית: Biblioteca Naţională a Românie) היא הספרייה הלאומית של רומניה. יעודה הוא לשמש מאגר של כל המתפרסם ברומניה. שורשיו של המוסד שהפך מאוחר יותר לספרייה לאומית, נעוצים בספרייה של המוסד האקדמי "קולג' הקדוש סאבה" (Saint Sava College) בבוקרשט, שנחנכה בשנת 1859 עם ארכיון של 1,000 כרכים בשפה הצרפתית. לאחר האיחוד של שנת 1859 קיבלה הספרייה מעמד חוקי כמוסד לאומי (Bibliotecă Naţională şi Bibliotecă Centrală - ספרייה לאומית מרכזית). בשנת 1864 שונה שמה של הספרייה ל"ספריית המדינה המרכזית". בשנת 1901 נלקחו כל האוספים לספרייה האקדמית הרומנית, וכתוצאה מכך בין השנים 1901–1955 הייתה זו הספרייה האקדמית ששימשה כספרייה הלאומית. ב-1955 "ספריית המדינה המרכזית" עברה ארגון מחדש, והוגדרה כספרייה לאומית. ב-1989 לאחר נפילת המשטר הקומוניסטי, שוב שונה שמה של הספרייה, ל"ספרייה הלאומית הרומנית" (Biblioteca Naţională a Românie). בשנת 1986 הוחל בבניית משכן חדש וגדול יותר לספרייה. האדריכל המוביל הראשון של הפרויקט היה סזאר לזארסקו, שנפטר לפני סיום הבנייה. זמן קצר לאחר מכן, בשנת 1989, אף על פי שבנייתם של כמה מחלקי הבניין הסתיימה או קרוב לכך, הופסקה הבנייה למשך מספר שנים בשל העדר מימון. ב-2009 הוטל הפרויקט על משרד התרבות של רומניה, אשר סיים את הבנייה בשנת 2011 וקבע את מועד הפתיחה הרשמי ל-2012. הספרייה הלאומית היא מוסד תרבותי בפיקוח משרד התרבות של רומניה. מטרתו היא לנהל את המורשת הלאומית של פרסומים, על ידי רכישת ושימור מסמכים ולהפוך אותם נגישים לציבור, לצורך מחקר או שימוש פרטי. הספרייה הלאומית הרומנית מחזיקה במספר אוספים מיוחדים כולל: ספרים נדירים תסריטים ארכיבים היסטוריים ארכיב עיתונות רומנית הדפסים תמונות מפות אודיו/וידאו: סרטונים והקלטות מדיה וקבצים בנושא הספרייה הלאומית של רומניה בוויקישיתוף אתר האינטרנט הרשמי של הספרייה הלאומית של רומניה (ברומנית) Tîrziman, Elena (2011). "The National Library of Romania - A New Headquarters - A New Beginning" (PDF). Library and Information Science Research (באנגלית). 15: 36–43. ISSN 2392-8107. אורכב מ-המקור (PDF) ב-2017-12-02. נבדק ב-2018-05-07. Anghelescu, Hermina; Kniffel, Leonard (28 בינואר 2013). "Romania's New National Library Remains a Dream Yet to Come True". American Libraries Magazine (באנגלית). נבדק ב-2018-05-07. {{cite web}}: (עזרה)
קניון מת

קניון מת (באנגלית: Dead Mall) הוא כינוי למרכז קניות (לרוב מקורה) שרובו עד כולו של שטח המסחר בו נטוש ושתנועת הלקוחות בו דלה. תופעת הקניונים הנטושים נפוצה באמריקה הצפונית ובסין. ישנם מספר גורמים אשר מביאים לנטישת הלקוחות את הקניונים, כמו ירידה במעמד הסוציו אקונומי של הלקוחות אשר גרים בסביבת הקניון או סגירה של חנות עיקרית במתחם הקניון (כגון סופרמרקט או חנות רהיטים גדולה). גורם נוסף אשר מוריד את היקף המסחר במרכזי הקניות הוא התפשטות הקניות באינטרנט. נכון לשנת 2018, בישראל התופעה אמנם קיימת אך בממדים נמוכים בהרבה (בשנת 2015 תוכננה בנייתם של 123 מרכזי קניות חדשים). במהלך מגפת הקורונה בשנת 2020 תופעת הקניונים המתים התרחבה בשל הנחיות הריחוק החברתי והסגר שמדינות רבות נקטו, מה שגרם לרבים להימנע משהייה במרכזי קניות סגורים. בלייה עירונית מדיה וקבצים בנושא קניון מת בוויקישיתוף הניו יורק טיימס, השופינג עוד חי, אבל הקניון מת: מרכזי הקניות של מעמד הביניים בארה"ב קורסים, באתר TheMarker‏, 16 בינואר 2015 יצחק ראובן ואבי שלח, ‏"מותם של הקניונים - ועידן חדש נולד בענף המסחר", באתר גלובס, 1 בפברואר 2016 דנה פרנק, "לאן הולכים הקניונים אחרי שהם מתים?, באתר כאן – תאגיד השידור הישראלי, 1 ביוני 2017 רוני דורי, חושבים מחוץ לחנות: הקניונים בארה"ב בקרב מאסף נגד האינטרנט, באתר כלכליסט, 13 בפברואר 2019 אתרו של הצלם סת' לואולס(הקישור אינו פעיל) אשר מתמקד בצילום של מבנים נטושים ארי פינס, ‏"במדינת הקניונים", באתר ‏מאקו‏, 1 באוקטובר 2015 עדי רובינשטיין, "הקניונים נופלים ברשת", באתר ישראל היום, 23 בנובמבר 2017 דיאנה בחור ניר, "אנשים מתים לצאת מהבית ולקנות, אבל יהיה להם קשה לשלוף את הארנק בקלות", באתר כלכליסט, 6 במאי 2020
יחסי טובאלו–מלזיה

יחסי טובאלו–מלזיה הם היחסים הבילטרליים שבין טובאלו לבין פדרציית מלזיה. בשנת 2016, שווי הסחורה שיוצאה ממלזיה לטובאלו הגיעה לסך 980 אלף דולר אמריקאי והיא כללה בעיקר סחורה לא ידועה, מים בטעמים, מנועי בעירה, בשר חזיר, נפט מזוקק ועוד. באותה שנה, שווי הסחורה שיוצאה מטובאלו הגיעה לסך 3.52 אלף דולר אמריקאי בלבד והיא כללה מוצרי פלסטיק. בשנת 2015, שווי הסחורה שיוצאה ממלזיה לטובאלו הגיעה לסך 256 אלף דולר אמריקאי והיא כללה בעיקר מים בטעמים, מכונות ניקוי, פסטה, שוקולד, מיץ פירות ועוד. לעומת זאת, טובאלו לא ייצאה סחורה באותה שנה. מלזיה אינה מיוצגת בטובאלו, הן בדרג השגרירות והן בדרג הקונסולרי. טובאלו אינה מיוצגת במלזיה, הן בדרג השגרירות והן בדרג הקונסולרי. Products that Malaysia exports to Tuvalu (2016), The Observatory of Economic Complexity (באנגלית) (ארכיון) Products that Malaysia imports from Tuvalu (2016), The Observatory of Economic Complexity (באנגלית) Products that Malaysia exports to Tuvalu (2015), The Observatory of Economic Complexity (באנגלית) (ארכיון) Products that Malaysia imports from Tuvalu (2015), The Observatory of Economic Complexity (באנגלית) (ארכיון)
גרגוריוס הארבעה עשר

גרגוריוס הארבעה עשר (בלטינית: Gregorius XIV;‏ 11 בפברואר 1535 – 16 באוקטובר 1591; נולד בשם ניקולו ספונדראטו או ספונדראטי Niccolò Sfondrato / Sfondrati) היה אפיפיור מ-5 בדצמבר 1590 ועד מותו. נולד בעיר הזעירה Somma Lombardo בדוכסות מילאנו. אמו, שהייתה בת לבית ויסקונטי, מתה בלידתו. אביו הוכתר על ידי פאולוס השלישי לכומר במעלת קרדינל בשנת 1544. ניקולו למד בפרוג'ה ובאוניברסיטת פדובה והוסמך לכמורה. ב-1560 (בגיל 25) מונה לבישוף של קרמונה. בין השנים 1561 ל-1563 השתתף במושבי ועידת טרנטו. ב-12 בדצמבר 1583 מינה אותו גרגוריוס השלושה עשר לקרדינל ולכומר כנסיית סנטה צ'צ'יליה אין טרסטוורה ברומא. האפיפיור הקודם, אורבנוס השביעי נפטר לאחר שכיהן 12 ימים בלבד. הקונקלווה התקיימה מאז מותו ב-8 באוקטובר ונמשכה כחודשיים, במהלך התנהל קרב בין תומכי פליפה השני, מלך ספרד לבין שאר הסיעות, כאשר כל מועמד שהועלה על ידי הסיעות נחסם על ידי נציגי הכתר הספרדי ולהפך. לבסוף ניסו חלק מסיעות הקרדינלים לשתף פעולה עם נציגות הכתר ולתמוך במועמדה, ניסיון שכמעט והצליח, אך נתקל באופוזיציה חזקה שנתמכה מצדם של קרדינלים ממשפחות האצולה ספורצה ומדיצ'י שהובילו לבחירתו של ספונדראטי בן ה-55, שהיה מועמד נסבל גם מבחינת הספרדים, אם כי לא נחשב למועמד בעל סיכוי בתחילת הקונקלווה. עם הוודע דבר היבחרו קרא לעבר הנאספים: "אלוהים ירחם עליכם, מה עשיתם?!" הוא נטל לעצמו את השם גרגוריוס, לזכר קודמו, גרגוריוס השלושה-עשר. זמן כהונתו הקצר הסתמן במעורבות גדלה והולכת של מדינת האפיפיור במלחמות הדת בצרפת, תוך זניחת המדיניות הזהירה של הכס הקדוש עד אז, שהעדיף לנסות ולאזן בין אינטרסים של ספרד ואלו של צרפת ולא לתמוך מדי בצד מן הצדדים. ב-1 במרץ 1591 נידה האפיפיור את אנרי הרביעי, מלך צרפת הפרוטסטנטי מן הכנסייה בעוון כפירה. הוא ארגן צבא פלישה לצרפת בראשות אחיינו והקציב סך של 15,000 סקודי לטובת מימון הליגה הקתולית בפריז. בבולה Cogit nos מ-21 במרץ 1591 אסר על הימורים על תוצאות של קונקלוות או מינויי קרדינלים, והשית על מבצעיהם עונש של נידוי. בבולה Bulla Cum Sicuti מ-18 באפריל הורה על שחרור העבדים הילידים בפיליפינים. הוא מת כתוצאה מסיבוך הכרוך באבני כיס מרה גדולות. מדיה וקבצים בנושא גרגוריוס הארבעה עשר בוויקישיתוף ערך, האנציקלופדיה הקתולית ביוגרפיה, את NNDB ביוגרפיה (אורכב 02.02.2017 בארכיון Wayback Machine), ספריית הוותיקן כתר משולש אודות גרגוריוס הארבעה-עשר תפקידים גרגוריוס הארבעה עשר, באתר "Find a Grave" (באנגלית) גרגוריוס הארבעה עשר, באתר אנציקלופדיה בריטניקה (באנגלית)